钦定古今图书集成/历象汇编/庶征典/第012卷 > 《赈恤江淮遭水旱疾疫百姓德音》
## 钦定古今图书集成/历象汇编/庶征典/第012卷 > 《赈恤江淮遭水旱疾疫百姓德音》

唐编制

受上天之景命。司牧兆人，敢忘励志勤身，虔恭寅畏。
虽动思罪己，而阴阳屡𠍴；每念惠人，而烝黎尚困。是
由政教无素，王泽不流，精诚未达于元穹，灾沴遂痡
于下土。“是用中宵辍寐，未明求衣，言念及此，良深愧
惕。近者江淮数道，因之以水旱，加之以疾疠，流亡转
徙，十室九空，为人父母，宁不震悼！此乃天之垂诫，咎
实在予，焚灼于怀，夙夜增惧，当宁兴叹。”遂命使臣，乘
驿抚巡，便宜救恤，减上供馈运，发诸道仓储，免积岁
之逋租，蠲逐年之常贡。尚思灾疫之后，闾里未安，须
更申明，用示忧惕。